Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo Europos parlamento ir Tarybos direktyvos iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį /* KOM/2007/0078 galutinis - COD 2004/0004 */





[pic] | EUROPOS BENDRIJŲ KOMISIJA | Briuselis, 22.2.2007 KOM(2007)78 galutinis 2004/0047(COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR TARYBOS DIREKTYVOS iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos Parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2004/0047(COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR TARYBOS DIREKTYVOS iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos Parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (tekstas svarbus EEE) 1. Įvadas EB sutarties 251 straipsnio 2 dalies trečios pastraipos c punktas numato, kad Komisija turi pateikti nuomonę dėl Europos Parlamento antrojo svarstymo metu pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Pagalbinė informacija Pasiūlymo pateikimo Europos Parlamentui ir Tarybai data (dokumentas COM(2004)139 galutinis – C6-0309/2006 - 2004/0047(COD): | 2004 m. kovo 4 d. | Europos ekonomikos ir socialinių reikalų komiteto nuomonė pateikta: | 2005 m. vasario 9 d. | Europos Parlamento nuomonės (pirmojo svarstymo) data | 2005 m. rugsėjo 28 d. | Bendroji pozicija kvalifikuota balsų dauguma priimta: | 2006 m. liepos 24 | Europos Parlamento nuomonės (antrojo svarstymo) data: | 2007 m. sausio 18 d. | 3. Komisijos pasiūlymo tikslas Vadovaudamasi baltąja knyga „Europos transporto politika 2010 m.: laikas spręsti“, šiuo pasiūlymu Komisija siekia tęsti geležinkelių sektoriaus reformą tarptautinio keleivių pervežimo Europos Sąjungoje rinką atveriant konkurencijai . Tai viena iš keturių priemonių, kurias Komisija pasiūlė pagal trečiąjį geležinkelių ES teisės aktų paketą (kitomis priemonėmis siekiama gerinti tarptautinėmis paslaugomis besinaudojančių keleivių teises, nustatyti traukinių mašinistų sertifikavimo sistemą ir gerinti krovinių vežimo geležinkeliais paslaugų kokybę). Šiame pasiūlyme numatoma, kad nuo 2010 m. sausio 1 d. geležinkelio įmonėms, turinčioms licenciją ir reikiamus saugos sertifikatus, reikėtų suteikti galimybę Bendrijoje naudotis infrastruktūra tarptautinio keleivių vežimo paslaugoms teikti. Siekiant sukurti realistiškas ekonomines sąlygas paslaugoms plėtoti, veiklos vykdytojams siūloma leisti įlaipinti keleivius bet kurioje tarptautinio maršruto linijoje esančioje stotyje ir išlaipinti juos kitoje stotyje, įskaitant toje pačioje valstybėje narėje esančias stotis. Veikla organizuota taip, kad būtų išsaugota prekių ir paslaugų viešojo pirkimo sutarčių ekonominė pusiausvyra, kuriai šis pasiūlymas gali turėti įtakos, tuo pat metu nenustatant pernelyg didelių apribojimų geležinkelio įmonėms, kurios naudodamosi atvira prieiga teikia tarptautinio keleivių vežimo geležinkeliais paslaugas. 4. Komisijos nuomonė dėl Europos Parlamento pakeitimų Daugelį pakeitimų, kuriuos Europos Parlamentas priėmė antrojo svarstymo metu, Komisija gali visiškai ar iš dalies priimti. Pakeitimais, kuriuos Komisija gali priimti, išaiškinamas Komisijos pasiūlymas, nustatomi papildomi, su ataskaitų rengimu susiję, reikalavimai ir pakeičiamos tam tikros komitologijos nuostatos, pagrįstos 2006 m. liepos 17 d. Tarybos sprendimu 2006/512/EB, iš dalies keičiančiu Sprendimą 1999/468/EB. Pakeitimai, susiję su mokesčiu, skirtu viešosioms paslaugoms finansuoti (8,21,22,23) : šiais pakeitimais patikslinama tokio mokesčio taikymo sritis ir jo surinkimo sąlygos. 11 pakeitimas dėl pagrindų susitarimų apimties: šiuo pakeitimu pateikiami argumentai, susiję su direktyvoje pasiūlyta nuostata tam, kad būtų galima pratęsti pagrindų susitarimų galiojimo trukmę specializuotos infrastruktūros ir žymių ilagalaikių investicijų iki 15 metų laikotarpiui atveju. Pakeitimai susiję su ataskaitų rengimo reikalavimais (13, 24, 25) : šiais pakeitimais pakeičiami Komisijos reikalavimai, susiję su ataskaitų rengimu. Pakeitimu 24 siūlomas papildymas, jei direktyvos poveikis vertinimas mažose ES šalyse. Kitais dviem pakeitimais dėmesį siūloma sutelkti į 2012 m. ataskaitą apie pasirengimo atverti nacionalinę keleivių pervežimo paslaugų rinką būklę ir keliamas reikalavimas 2018 m. parengti kitą ataskaitą apie tai, kaip įgyvendinama sąlyga, leidžianti riboti kabotažą tada, kai siekiama išlaikyti ekonominę pusiausvyrą teikiant viešąsias paslaugas, ir abipusiškumo sąlyga. Komisija gali pritarti pasiregimo atverti nacionalinę keleivių paslaugų rinką būklės vertinimui 2012 m. Tačiau ji mano, kad du 2018 m. atskaitai pasiūlyti vertinimo punktai turėtų būti įtraukti į 2012 m. ataskaitą. Du pakeitimus reikia perrašyti, kadangi nuoroda į keleivių vežimo geležinkeliais vidaus rinkos atvėrimą dėl to, kad už ją nebuvo balsuota plenariniame posėdyje, jau prarado svarbą. Su komitologijos procedūra susiję pakeitimai (14, 26, 27, 31, 32) : šiais pakeitimais Direktyvos 91/440/EEB su pakeitimais, padarytais šia direktyva, komitologijos nuostatos suderinamos su 2006 m. liepos 17 d. Tarybos sprendimu 2006/512/EB. Kiti pakeitimai ( 16, 19, 30) : susiję su Komisijos pasiūlymo redakciniais paaiškinimais. Tačiau Komisija negali pritarti 3 pakeitimui , kuriuo išbraukiama 8 konstatuojamoji dalis. Komisija mano, kad 8 konstatuojamojoje dalyje reikia išvardyti kriterijus ir procedūrinius aspektus iš kurių būtų galima spręsti, ar pagrindinis kabotažo paslaugų tikslas yra tarptautinis vežimas, nes tai svarbu procedūros skaidrumui. Komisija negali pritarti 2 pakeitimui , nes naujosioms valstybėms narėms užtikrinti keleivių vežimo geležinkeliais nacionalinių rinkų atvėrimo datos atidėjimą 5 metams nėra prasmės todėl, kad šia direktyva keleivių vežimo geležinkeliais vietinių rinkų atverti nenumatoma. 5. Išvada Pagal EB sutarties 250 straipsnio 2 dalį Komisija iš dalies keičia savo pasiūlymą, kaip išdėstyta pirmiau.